TTA ตั้งบริษัทร่วมทุน “ทีทีเอ สุเอซ” ทำธุรกิจน้ำดื่ม-ให้บริการบำบัดน้ำเสีย
TTA ตั้งบริษัทร่วมทุน “ทีทีเอ สุเอซ” ทำธุรกิจน้ำดื่ม-ให้บริการบำบัดน้ำเสีย ถือหุ้น 51%
27 ก.ย. 2559

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัทได้จัดตั้งบริษัทร่วมทุนถือหุ้น 51% ภายใต้ชื่อบริษัท ทีทีเอ สุเอซ จำกัด ในประเทศไทย เพื่อดำเนินธุรกิจน้ำดื่มและให้บริการด้านการบำบัดน้ำเสีย โดยเป็นการร่วมทุนกับ Suez Environnement South East Asia Limited ซึ่งจะถือหุ้นในบริษัทดังกล่าว 49%
สำหรับ ทีทีเอ สุเอซ มีทุนจดทะเบียนชำระแล้ว 2 ล้านบาท คิดเป็นมูลค่าเงินลงทุนของบริษัท 1.02 ล้านบาท ซึ่งจะมาจากเงินทุนหมุนเวียน โดยการเข้าลงทุนครั้งนี้เพื่อเพิ่มโอกาสในการลงทุนโครงการที่มีความยั่งยืนในธุรกิจน้ำดื่ม และให้บริการด้านการบำบัดน้ำเสียแก่ภาครัฐและภาคเอกชนในประเทศไทย